Еллиев Ефрем Васильевич

Еллиев Ефрем Васильевич, (1907 çулхи кăрлачăн 23-мĕшĕ, Сĕнчел ялĕ,  Аксу районĕ, Тутарстан — 1942 çулхи чӳк уйăхĕнче Калинин фрончĕ)— чăваш прозăçи, драматургĕ. 

СССР ÇП 1962 çулта вилнĕ хыççăн илнĕ.

Пурнăçĕ
Ефрем Еллиев 1907 çулхи кăрлачăн 23-мĕшĕнче Тутарстанăн Аксу районĕнчи Сĕнчел ялĕнче çуралнă. Вырăнти ял шкулĕнче вĕренсе тухсан Чистай педагогика техникумĕнче пĕлĕвне ӳстернĕ.

1926-1932 Сĕнчел, Анат Палантин, Егоркино тата Саврушкино (Тутарстан) ялĕсенче вĕрентӳçĕ пулса ĕçленĕ.

Мускав университетĕнче, Хусан пединститучĕн вырăс чĕлхипе литературин факультечĕнче пĕлӳ пухнă хыççăн 1935-1941 çулсенче Аксу педагогика училищинче чăваш тата вырăс чĕлхисен вĕрентӳçĕ вырăнĕнче ĕçленĕ.

1941 çулта Тăван Çĕршывăн Аслă вăрçи пуçлансан ирĕк кăмăлĕпех салтака тухса кайнă.
1942 çулхи чӳк уйăхĕнче Калинин фрончĕнче паттăрлă çапăçса пуçне хунă.

 Пултару ĕçĕсем
Калавсем, очерксем, пьесăсем çырнă. «Хапха», «Чĕн тилхепе», «Арăм» калавсем паян та лайăх вуланаççĕ. «Пирĕн телей çавăн пек» пьесине Çамрăксен театрĕ ăнăçлă лартать. 

Пичетленсе тухнă кĕнекисем:
 «Калавсем» (1963);
 «Суйласа илнисем» (1973);
 «Рассказы» (Калавсем, вырăсла, 1983);
 тата ыттисем.

Вуламалли

Асăрхавсем

Каçăсем
Категори:Чăваш çыравçисем
Категори:Чăваш драматургĕсем